b'\n_START_ARTICLE_\nRulletrapp\n_START_PARAGRAPH_\nEn rulletrapp er en innretning for \xc3\xa5 transportere mennesker fra et lavere liggende sted til et h\xc3\xb8yere liggende sted eller omvendt. De er brukt mye der det er stor trafikk mellom to etasjer siden de kan ta unna mange flere mennesker enn en heis.\n_START_SECTION_\nHistorie\n_START_PARAGRAPH_\nOppfinnelsen av rulletrappen tillegges amerikanerne George Wheeler og Charles Seeberger, selv om amerikanerne Nathan Ames og Jesse W. Reno hver for seg hadde tatt patent p\xc3\xa5 rulletrapper, i henholdsvis 1859 og 1892, uten at de noen gang ble bygd. Charles Seeberger kj\xc3\xb8pte Wheelers patent og videreutviklet denne og bygde en prototype i 1899. En rulletrapp uten trinn hadde for \xc3\xb8vrig blitt bygd i London allerede i 1898. Seeberger gikk sammen med heisprosenten Otis og produserte en rulletrapp som vakte stor oppmerksomhet p\xc3\xa5 Verdensutstillingen i Paris (1900). Etter dette fikk rulletrapper raskt stor utbredelse, s\xc3\xa6rlig i USA.\n_START_SECTION_\nVirkem\xc3\xa5te\n_START_PARAGRAPH_\nRulletrapper best\xc3\xa5r av trinn som dras rundt av kjeder, og brukes ved at en trer opp p\xc3\xa5 et trinn og blir transportert til toppen der trinnet g\xc3\xa5r under beltet. Det er vanlig at man stiller seg p\xc3\xa5 h\xc3\xb8yre side hvis man skal st\xc3\xa5 i ro, slik at de som skal g\xc3\xa5 i rulletrappen kan f\xc3\xa5 g\xc3\xa5 forbi p\xc3\xa5 venstre side. I rulletrappene i Londons undergrunnsbaner st\xc3\xa5r det skilt som oppfordrer til dette._NEWLINE_Rulletrapper er bygd opp p\xc3\xa5 den m\xc3\xa5ten at det er hovedkjeder p\xc3\xa5 begge sider langs hele rulletrappen som trinn blir festet i. Hovedkjedene (helt likt sykkelkjeder, bare ca. 20 ganger s\xc3\xa5 stort) l\xc3\xb8per langs sidene p\xc3\xa5 rulletrappen og snur i bue oppe og nede (\xc3\xb8vre og nedre vendestasjon). Alle trinn er festet til kjedene med stor presisjon slik at rillene p\xc3\xa5 trinnene g\xc3\xa5r inn hverandre for \xc3\xa5 unng\xc3\xa5 klemfare i form av \xc3\xa5 kunne f\xc3\xa5 en finger eller lignende mellom. Trinnene f\xc3\xb8lger kjedene hele veien rundt. Det er ogs\xc3\xa5 et drivkjede i \xc3\xb8vre vendestasjon som er koblet til motor og snekke som trekker hovedkjedene og trinnene rundt. En motor er p\xc3\xa5 mellom 5 og 9\xc2\xa0kW.'